કેટરીના છેલ્લાં બે વર્ષથી બોક્સ ઓફિસ પર એક હિટ ફિલ્મ માટે તરસી રહી છે. ૨૦૧૪માં તેણે ઋત્વિક રોશન સાથે ‘બેંગબેંગ’ ફિલ્મ કરી, જે કોઇ બ્લાસ્ટ ન કરી શકી. ગયા વર્ષે રિલીઝ થયેલી ‘ફેન્ટમ’એ પણ તેને કોઇ ફાયદો ન અપાવ્યો. કેટરીનાને ‘ફિતૂર’થી ઘણી આશાઓ હતી, પરંતુ તે બધી નિષ્ફળ ગઇ. આ વર્ષે તેની બે ફિલ્મ ‘જગ્ગા જાસૂસ’ અને ‘બાર બાર દેખો’ રિલીઝ થઇ રહી છે. ‘જગ્ગા જાસૂસ’માં કેટ બ્રેકઅપ બાદ રણબીર કપૂર સાથે સ્ક્રીન શેર કરતી જોવા મળશે, જ્યારે ‘બાર બાર દેખો’માં તે સિદ્ધાર્થ મલ્હોત્રા સાથે જોડી જમાવશે.